Gaia
Gaia er ifølge den græske digter Hesiod den første guddom, opstået af Chaos. Hun er flad og fødte selv den hvælvede himmel, Uranos. I mytologien er hendes eneste funktion at avle den næste gudegeneration (titaner og giganter) med Uranos, men i græsk religion var Moder Jord og hendes elsker kernen i forestillingen om det altbefrugtende "hellige bryllup".
I delfisk mytologi strækker Gaia, Thetis og Apollon i denne rækkefølge fra kaos frem til Zeus' magtovertagelse. Hun blev dyrket overalt i Grækenland, men mange steder var hendes funktioner overtaget af andre personificerede kvindelige guddomme: Demeter, Hera, Athena.